**Moj mi dido sinoć pripovido**

Moj mi dido sinoć pripovido

kako mu je bilo kad je mali bio…

Čuvali smo svinje na strnjaku,

pokraj đerma napajali krave.

Na salašu kupili bi šljive i kajsije,

za starim čardakom i ambarom…

Moj baća, dada, dido i ja.

I  čakšire poderali,

baća i ja.

I bećarce pivali

dido, dado, baća i ja.

A kad smo se drumom

Vraćali kući,

u avliji na trimu

 čekala nas baka…

U furuni ispekla lepinjice

nasikla kulena i slaninice…

A mi gladni pa navali…

Dok mi dido tako pripovido,

 Ogladnio i ja…

masnog kruva posutog paprikom užinamo…

Moj dido i ja.

*Mali rječnik*

*dido- djed*

*pripovido- pripovijedao*

*strnjak- strnište; njiva poslije kosidbe*

*đeram- stup s posudom za grabljenje vode iz bunara*

*salaš- seosko imanje*

*čardak- spremište za kukuruz*

*ambar- spremište za žito*

*baća- brat*

*dado- tata*

*čakšire- hlače*

*bećarac- vrsta pjesme*

*drum- cesta*

*avlija- dvorište*

*trim- trijem*

*furuna- peć*

*nasikla- nasjekla*

*kruv- kruh*